El sector de l'oví i del cabrum, de dimensions petites en termes absoluts dins del sector agrari, és important per la seva forta implantació territorial i en molts casos va lligat a l'aprofitament extensiu de zones no aptes per a altres aprofitaments.
Per tal de millorar la productivitat de les explotacions d'oví i cabrum i de controlar i eradicar determinades malalties, es requereixen diferents actuacions sanitàries i de maneig, que sovint són dificultades per la manca d'estructures necessàries.
El Departament d'Agricultura, Ramaderia, Pesca, Alimentació i Medi Natural (DAAM) considera necessari continuar fomentant la modernització de les estructures sanitàries esmentades mitjançant la línia d'ajuts corresponent.
La Llei 18/2001, de 31 de desembre, d'orientació agrària (DOGC núm. 3549, de 9.1.2002), en l'àmbit de la producció i la sanitat ramaderes estableix com a objectiu millorar el rendiment dels mitjans de producció ramadera amb la finalitat, entre d'altres, de promoure l'adaptació de les explotacions ramaderes perquè els sistemes de producció siguin més autosuficients i responguin a les exigències tècniques, sanitàries i de mercat.
El règim d'aquests ajuts serà el que estableix el Reglament (CE) 1535/2007 de la Comissió, de 20 de desembre, sobre l'aplicació dels articles 87 i 88 del Tractat CE als ajuts de minimis al sector de la producció de productes agrícoles (DOUE L- 337, de 21.12.2007).
Consegüentment, valorada la conveniència de donar suport al sector oví i cabrum mitjançant un ajut econòmic, d'acord amb l'article 92 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya, a proposta de la Direcció General d'Agricultura i Ramaderia, i en ús de les atribucions que m'han estat conferides,
Aprovar les bases reguladores dels ajuts destinats a la modernització de les estructures sanitàries de les explotacions d'oví i cabrum, les quals es publiquen a l'annex d'aquesta Ordre.
2.1 Convocar els ajuts destinats a la modernització de les estructures sanitàries de les explotacions d'oví i cabrum per a 2011, d'acord amb les bases reguladores aprovades en l'article anterior.
2.2 El termini de presentació de sol·licituds serà de 10 dies hàbils a comptar des de l'endemà de la publicació d'aquesta ordre al Diari Oficial de la Generalitat de Catalunya.
2.3 Els ajuts d'aquesta Ordre aniran a càrrec de la partida pressupostària D/470000/100/6121/0000 dels pressupostos del DAAM per a 2011, dotada amb un import màxim de 95.000,00 euros.
2.4 L'òrgan instructor dels expedients d'ajuts és el Servei d'Ordenació Ramadera.
2.5 L'òrgan competent per a emetre la resolució sobre les sol·licituds és la persona titular de la Direcció General d'Agricultura i Ramaderia.
A aquests efectes es nomena una Comissió de valoració que serà l'òrgan col·legiat encarregat de valorar les sol·licituds d'ajuts, formada pel/per la subdirector/a general de Ramaderia, el/la cap del Servei de Prevenció en Salut Animal i el/la cap del Servei d'Ordenació Ramadera.
2.6 El termini màxim per emetre la resolució i notificar-la per escrit a la persona sol·licitant és el 31 de desembre de 2011.
2.7 Contra la resolució del director o la directora general d'Agricultura i Ramaderia, que no posa fi a la via administrativa, es podrà interposar recurs d'alçada davant el conseller o consellera d'Agricultura, Ramaderia, Pesca i Medi Natural en el termini d'un mes a comptar a partir de l'endemà de la notificació de la resolució, sense perjudici que es pugui interposar qualsevol altre que es consideri adient.
En cas de silenci administratiu, el recurs d'alçada davant el conseller o la consellera d'Agricultura, Ramaderia, Pesca, Alimentació i Medi Natural es podrà interposar en el termini de tres mesos a comptar de la data en què s'exhaureixi el termini per resoldre i s'ha de notificar tal com estableix l'apartat anterior.
2.8 Les persones beneficiàries han de realitzar les actuacions objecte dels ajuts dins del període comprès entre el 2 de maig de 2010 i la data de finalització de presentació de sol·licituds, ambdós inclosos.
La documentació justificativa de les actuacions de les actuacions realitzades s'ha de presentar juntament amb la sol·licitud d'ajut per tal que es pugui procedir a la certificació i comprovació de l'execució de les activitats previstes abans del 31 de desembre de 2011.
2.9 Els ajuts concedits a les persones físiques per un import superior a 3.000,00 euros i els ajuts concedits a persones jurídiques es faran públics en el web www.gencat.cat/daam/ajuts/, fent ús dels mitjans electrònics establerts.
L'objecte dels ajuts que estableix aquesta Ordre és la modernització de les estructures sanitàries de les explotacions d'oví i cabrum.
—2 Persones beneficiàries i perceptores
Poden ser beneficiàries i perceptores d'aquests ajuts les persones físiques o jurídiques i les comunitats de béns, titulars d'una explotació de bestiar oví i cabrum, que compleixin els requisits següents:
Estar en possessió del llibre d'explotació ramadera actualitzat.
Haver fet la campanya de sanejament corresponent a l'any anterior.
3.1 L'ajut té caràcter de subvenció directa aplicable a les despeses ocasionades per l'adquisició de:
a) Mànegues i elements mòbils de maneig.
c) Abeuradors automàtics de nivell d'aigua constant.
d) Lectors de bols ruminals (un aparell per sol·licitud, com a màxim)
e) Programes informàtics per a la gestió del ramat d'oví i cabrum.
3.2 La quantia màxima destinada a aquest ajut i l'aplicació pressupostària a la qual s'ha d'imputar és la que es determina a la convocatòria corresponent.
L'import de l'ajut no pot ser superior a 900,00 euros per explotació, amb els límits següents:
Fins el 50% dels costos subvencionables descrits a les lletres a), b) i c) de l'apartat 3.1.
Fins el 100% dels costos subvencionables descrits a les lletres d) i e) de l'apartat 3.1.
3.4 La determinació de la quantia dels ajuts es realitzarà en funció del nombre de sol·licituds i de la disponibilitat pressupostària, i d'acord amb els criteris d'atribució establerts a l'apartat 4 d'aquestes bases reguladores.
3.5 Aquests ajuts se sotmeten al Reglament (CE) 1535/2007 de la Comissió, de 20 de desembre, sobre l'aplicació dels articles 87 i 88 del Tractat CE als ajuts de minimis al sector de la producció de productes agrícoles, segons el qual el total d'ajuts de minimis concedits a una persona beneficiària no podrà excedir els 7.500,00 euros bruts durant l'exercici fiscal en curs i els dos exercicis fiscals anteriors, i sense que s'incrementi el llindar establert per Estat membre.
En cas que els ajuts sol·licitats superin l'import màxim que estableix la convocatòria es procedirà a fer un prorrateig entre les persones beneficiàries i perceptores dels ajuts.
—5 Concurrència amb altres ajuts
Sense perjudici del límit quantitatiu establert a l'article 3.2 del Reglament (CE) 1535/2007, els ajuts que s'estableixen en aquesta Ordre es podran acumular a d'altres ajuts públics per les mateixes despeses subvencionables, sempre que aquesta acumulació no doni lloc a una intensitat superior a l'establerta per a les circumstàncies concretes de cada cas per la normativa comunitària.
6.1 Les sol·licituds per acollir-se a aquests ajuts es formalitzaran en imprès normalitzat que es podrà descarregar des del web www.gencat.cat/daam/ajuts o obtenir en qualsevol dependència del DAAM.
Aquestes sol·licituds s'adreçaran al director o la directora general d'Agricultura i Ramaderia, es presentaran en les oficines comarcals del DAAM, preferentment, sense perjudici de fer ús de la resta de mitjans que estableixen la Llei 30/1992, de 26 de novembre, i la Llei 26/2010, de 3 d'agost, dins el termini establert en la convocatòria.
6.2 A les sol·licituds s'hi ha d'adjuntar la documentació que s'indica a continuació.
No obstant això, no caldrà presentar la documentació que ja s'hagi presentat anteriorment en el DAAM i de la qual no hagin variat les dades i continuïn sent vigents.
En aquest cas, quan s'iniciï el procediment administratiu en una oficina del DAAM diferent d'on es va presentar la documentació, caldrà indicar en l'imprès de sol·licitud en quin procediment, campanya o any i unitat del DAAM es va aportar la documentació requerida:
a) Verificació de les dades d'identitat de la persona sol·licitant o de qui la representi corresponents al DNI/NIF/NIE o altre document que l'acrediti, si s'escau, en cas de no haver autoritzat el DAAM a obtenir aquesta informació, d'acord amb el que estableix l'apartat 6.4.
d) En el cas de persones jurídiques, certificat de l'acord de l'òrgan competent segons els estatuts de l'entitat per a sol·licitar l'ajut i acceptar els compromisos corresponents.
En el cas que es tracti d'un registre gestionat pel DAAM, no serà necessari aportar cap certificació d'inscripció.
f) L'original i còpia de la factura i del comprovant del pagament corresponent a la inversió feta.
g) En el cas de les comunitats de béns, la relació de comuners.
b) Que no està sotmès a les causes que impedeixin adquirir la condició de persona beneficiària que estableix l'article 13 de la Llei 38/2003, de 17 de novembre, general de subvencions, ni l'article 99 del Decret legislatiu 3/2002, pel qual s'aprova el Text refós de la Llei de finances públiques de Catalunya.
c) Que no ha sol·licitat cap altre ajut per a la mateixa finalitat, llevat del supòsit que preveu l'apartat 5 d'aquestes bases, referit a la concurrència amb altres ajuts.
e) Ajuts de minimis rebuts en l'exercici fiscal actual i en els dos exercicis fiscals anteriors, fent constar que l'ajut global de minimis que hagi rebut no superi els límits establerts.
f) En el supòsit que l'empresa tingui una plantilla igual o superior a vint-i-cinc persones, declaració conforme l'empresa beneficiària ha previst, conjuntament amb els agents socials, els mitjans oportuns per prevenir i detectar casos d'assetjament sexual i d'assetjament per raó de sexe i intervenir-hi en els seus centres de treball.
g) No tenir la consideració d'empresa en situació de crisi, d'acord amb la definició que contenen les directrius comunitàries sobre ajuts estatals de salvament i de reestructuració d'empreses en crisi (DOUE C 244, d'1.10.2004).
6.4 La presentació de la sol·licitud de l'ajut per part de la persona interessada comportarà l'autorització al DAAM per obtenir els certificats o verificacions necessaris per a la tramitació de l'ajut a emetre per altres administracions o entitats públiques.
—7 Compromisos de les persones beneficiàries
Les persones beneficiàries es comprometen a la instal·lació dels elements objecte de subvenció.
8.1 La Comissió de valoració podrà sol·licitar a l'òrgan instructor tots els documents i els informes que consideri necessaris per a l'elaboració de l'informe d'avaluació.
8.2 Quan les sol·licituds qualificades d'auxiliables superin la disponibilitat pressupostària, la Comissió de valoració determinarà l'assignació dels fons, d'acord amb els criteris d'atribució que estableix l'apartat 4 d'aquestes bases reguladores.
8.3 D'acord amb la documentació presentada i l'informe de la Comissió de valoració, l'òrgan instructor elevarà la proposta de resolució corresponent a l'òrgan competent per emetre resolució.
8.4 En la resolució de concessió figuraran, com a mínim, l'import màxim de l'ajut, les condicions que haurà de complir la persona beneficiària, i el caràcter d'ajut de minimis d'acord amb el Reglament (CE) 1535/2007 de la Comissió, de 20 de desembre, sobre l'aplicació dels articles 87 i 88 del Tractat CE als ajuts de minimis en el sector de la producció de productes agrícoles (DOUE L-337, de 21.12.2007).
Així mateix s'ha de fer constar que la fermesa de la resolució de concessió de l'ajut comporta que la persona beneficiària declara tàcitament que es troba al corrent de les seves obligacions amb l'administració tributària i la social i amb la Generalitat de Catalunya.
8.5 La resolució de concessió es pot modificar en cas d'alteració de les condicions que en van determinar l'atorgament, ja siguin les relatives a la persona beneficiària o com a conseqüència d'una decisió de l'administració.
9.1 Les persones beneficiàries han de realitzar les actuacions objecte dels ajuts dins del període que s'estableixi en la convocatòria corresponent.
9.2 La documentació justificativa de les actuacions fetes s'ha de presentar juntament amb la sol·licitud d'ajut, d'acord amb l'apartat 6.2 d'aquestes bases reguladores, per tal que en el termini màxim de 4 mesos es pugui procedir a la certificació i comprovació de l'execució de les activitats previstes.
9.3 En el cas que les activitats hagin estat finançades, a més de l'ajut o subvenció, amb fons propis o altres subvencions o recursos, s'han d'acreditar l'import, la procedència i l'aplicació d'aquests fons a les actuacions subvencionables.
9.4 La documentació justificativa a presentar és la següent:
Factures i comprovants de pagament (original i còpia).
Compte justificatiu d'acord amb el model normalitzat que es podrà obtenir en qualsevol dependència del DAAM o al web http://www.gencat.cat/daam/ajuts/guia-justificacio/.
Memòria justificativa, d'acord amb el model normalitzat que es podrà obtenir en qualsevol dependència del DAAM o descarregar del web http://www.gencat.cat/daam/ajuts/guia-justificacio/
9.5 Els òrgans competents del DAAM comprovaran d'ofici el compliment dels requisits per accedir als ajuts, d'acord amb la documentació aportada amb la sol·licitud, i la informació disponible en les bases de dades i registres.
9.6 El pagament de la subvenció es realitzarà amb una certificació prèvia dels serveis competents del DAAM segons la qual l'activitat i la despesa realitzades estan degudament justificades.
9.7 Les persones beneficiàries, per a rebre l'import de les subvencions han d'estar al corrent de les obligacions amb l'administració tributària i la social en el moment que el DAAM realitzi les comprovacions corresponents amb l'Agència Estatal d'Administració Tributària i la Tresoreria General de la Seguretat Social, així com no tenir deutes de cap mena amb la Generalitat de Catalunya.
No caldrà aportar els certificats acreditatius en el cas d'autorització al DAAM a què es refereix l'apartat 6.4.
9.8 Les persones beneficiàries estan obligades a facilitar tota la informació que els sigui requerida per la Intervenció General de la Generalitat, la Sindicatura de Comptes o altres òrgans competents, d'acord amb el que estableix el Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
—10 Invalidesa de la resolució de concessió i reintegrament de les quantitats percebudes indegudament
10.1 Són causes d'invalidesa de la resolució de concessió, que comporten l'obligació de retornar les quantitats percebudes, les que estableix l'article 36 de la Llei 38/2003, de 17 de novembre, general de subvencions.
10.2 També procedirà el reintegrament de les quantitats percebudes i l'exigència d'interès de demora corresponent des del moment del pagament de l'ajut fins a la data en què s'acordi la procedència del reintegrament, en els casos que estableixen l'article 37 de la Llei 38/2008, general de subvencions, i l'article 99 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
També es pot procedir a exigir-ne el reintegrament si se superen els límits que estableix l'article 3.2 del Reglament (CE) 1535/2007 de la Comissió, de 20 de desembre, sobre aplicació dels articles 87 i 88 del Tractat CE als ajuts de minimis en el sector de la producció de productes agrícoles, i d'acord amb el que estableix l'article 4.1 del mateix Reglament.
10.3 El reintegrament de les quantitats percebudes indegudament es regeix pel que estableix el Decret legislatiu 3/2002, de 24 de desembre, i pel que sigui aplicable de la Llei 38/2003, de 17 de novembre, i les normes de desplegament.
El procediment de reintegrament de subvencions es regirà per les disposicions generals sobre procediment administratiu que estableix el títol VI de la Llei 30/1992, de 26 de novembre, del règim jurídic de les administracions públiques i el procediment administratiu comú, sense perjudici de les especialitats que s'estableixin en la normativa aplicable en matèria de subvencions.
Els òrgans competents del DAAM tenen la facultat de realitzar els controls que considerin necessaris per a comprovar les dades que justifiquen l'atorgament de l'ajut i d'inspeccionar les actuacions realitzades objecte de l'ajut per comprovar que es compleixen la destinació dels ajuts, els requisits i els compromisos establerts en aquestes bases reguladores.
Si l'Administració comprova la inexactitud o falsedat de les dades declarades, aquest fet comporta, amb la prèvia audiència a la persona interessada, deixar sense efecte el tràmit corresponent.